Diari Oficial de la Generalitat Valenciana


Sumari del DOGV 4249, del 15-05-2002 (2002/4633)

Informació pública del programa d'actuació integrada per a l'àmbit de la unitat d'execució número 1 del pla parcial Gran Monòver.
---------------------------------------------------------------------------------------------------------------------------------

### Dades del document

Número de DOGV
:   4249

Data del DOGV
:   15-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4633


Organisme emissor
:   Ajuntament de Monòver

Tipus de document
:   Anunci

Informació pública del programa d'actuació integrada per a l'àmbit de la unitat d'execució número 1 del pla parcial Gran Monòver. [2002/F4633]
  
La Alcaldia Presidència d'este ajuntament, amb data 15 de gener de 2002, ha dictat el decret següent, que transcrit textualment diu:
  
«Decret número 501/2002
  
El senyor Ramón Cuenca Rives ha presentat en este ajuntament, en representació de la mercantil Familia Cuenca e Hijos, CB, amb domicili al carrer del Doctor Caro, número 58, d'Elx, registre d'entrada número 1.026/2002, el programa d'actuació integrada per a l'àmbit de la unitat d'execució 1 del pla parcial Gran Monòver, i sol·licita a l'Ajuntament de Monòver, d'acord amb el que s'establix en els articles 2.5 i 5 de la Llei Reguladora de l'Activitat Urbanística, que se sotmeta a exposició pública pel procediment ordinari dels articles 46 i 47 de la llei esmentada.
  
En virtut de les atribucions conferides a esta Alcaldia per la Llei 7/1985, de 2 d'abril, Reguladora de les Bases de Règim Local, i en compliment dels articles 45.1, 46 i 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per mitjà d'este decret resolc:
  
Primer. Sotmetre a informació pública la proposta de programa amb la documentació complementària, composta de document d'homologació modificativa, pla parcial, projecte d'urbanització i estudi d'impacte ambiental, per al desenvolupament de la unitat d'execució número 1 del pla parcial Gran Monòver, promogut per la mercantil Familia Cuenca e Hijos, CB.
  
Segon. La present informació pública té caràcter de simultani concurs públic per a la selecció de l'urbanitzador, i es podran presentar alternatives, al·legacions i proposicions tecnicojurídiques durant el termini d'un mes comptat des de la publicació de l'edicte en el Diari Oficial de la Generalitat Valenciana, amb el previ avís als titulars cadastrals al seu domicili fiscal, i la publicació en un diari d'informació general editat a la Comunitat Valenciana.
  
Tercer. Les proposicions juridicoeconòmiques es podran presentar durant els cinc dies següents al venciment del termini d'informació pública derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine, els terminis quedaran prorrogats per 20 dies addicionals. També, durant els 10 primers dies, els propietaris que declinen cooperar amb l'actuació ho podran manifestar davant de l'ajuntament sol·licitant ser expropiats pel preu de valor inicial.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les. D'este desenvolupament i resultat s'alçarà acta, sota fe pública i davant de dos testimonis. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, es podran associar unint el seus propietaris.
  
Sisé. L'expedient es podrà consultar a l'Oficina Tècnica de l'Ajuntament de Monòver, els dies laborables de 09.00 a 14.00 hores.
  
Seté. Notificar la present resolució a tots els propietaris de terrenys afectats en l'àmbit de l'àrea d'actuació del pla parcial Gran Monòver, promogut per la mercantil Familia Cuenca e Hijos, CB, així com remetre el present edicte al Diari Oficial de la Generalitat Valenciana i a un diari d'informació general editat a la Comunitat Valenciana.»